Θύμα ληστείας έπεσε την Τετάρτη το βράδυ ο Πρόεδρος του Συλλόγου Δυτών Κορινθίας, Τάσος Χατζαντώνης.

ADVERTISING

Σύμφωνα με όσα ανάφερε ο ίδιος ο κ. Χατζαντώνης στο Ραδιόφωνο 247μ ενώ κοιμόταν με την οικογένεια του άκουσε θόρυβο στην αυλή του σπιτιού του στο κέντρο της Κορίνθου.

Κατεβαίνοντας στο κάτω όροφο όπου υπάρχει ξενοίκιαστο κατάστημα είδε μπροστά του δύο από τους τρεις ληστές. Τους εξουδετέρωσε αλλά ο τρίτος του επιτέθηκε με μαχαίρι με συνέπεια να τον τραυματίσει, ευτυχώς ελαφρά.

Οι δράστες εν συνεχεία τον άφησαν αιμόφυρτο και τράπηκαν σε φυγή.

Το θύμα διακομίστηκε στο νοσοκομείο Κορίνθου για να του παρασχεθούν οι πρώτες βοήθειες και στη συνέχεια στην Διεύθυνση Αστυνομίας Κορινθίας για να υποβάλει μήνυση κατ' αγνώστων.



Ακούστε τι είπε για το περιστατικό στο Ραδιόφωνο 24/7 ο κ. Χατζαντώνης.



